Unitos åbner for, at enkeltpersoner og organisationer kan indsende ansøgninger om økonomisk støtte til projekter, der oplyser om indvandringen til Danmark og Vesten i bred forstand. Det kan være kulturelle, religiøse, økonomiske, juridiske, kriminalitetsrelaterede samt politiske og sociale temaer.

Projekterne kan være forskellige typer, f.eks. bøger, rapporter, forskning, formidling, video og konferencer/foredrag. Projekterne må gerne rumme politiske eller handlingsanvisende forslag.

I udgangspunktet gives der ikke mere end 100.000,- kroner i støtte. Falder projektet inden for vores støtteområde, vil du blive kontaktet kort efter for evt. uddybning. Unitos vurderer løbende ansøgninger, og du vil inden for to uger få et svar på din henvendelse.